બૉલીવુડના ફિલ્મમેકરોએ હવે એવી પરિસ્થિતિનો સામનો કરવો પડી રહ્યો છે કે તેમણે એક કાલ્પનિક વાર્તા માટે પણ શહેર અને પાત્રોની કલ્પના કરવી પડશે. તેમણે હવે એવી કાળજી પણ લેવી પડશે કે તેમની ફિલ્મના નેગેટિવ પાત્ર અને શહેરનું નામ વાસ્તવિક નામ સાથે મળતું ન હોય. ‘જય ગંગાજલ’માં બાંકીપુરને લઈને ઘણો વિવાદ થયો હતો, કારણ કે એ વિધાનસભા ક્ષેત્રમાં આવે છે. ફિલ્મમાં વિધાનસભ્ય બાંકીપુરના છે એથી દર્શકો પર એવી અસર પડશે કે બાંકીપુરના હાલના વિધાનસભ્ય પણ ભ્રષ્ટ છે. ફિલ્મમાં ભોલાનાથ સિંહ એટલે કે બી. એન. સિંહ નામનું પાત્ર છે. એ નામ ધરાવતો કોઈ પણ પોલીસ-અધિકારી આગામી દિવસોમાં વાંધો ઉઠાવી શકે છે કે તેના નામની બદનામી થઈ. ભવિષ્યમાં હવે નેગેટિવ પાત્રોનાં નામ દુધિયાકુમાર અને બર્તનસિંહ રાખવામાં આવી શકે છે. શહેરોનાં નામ ભાગલગઢ અને પાટલૂનપુર રાખવામાં આવી શકે, જેથી કોઈ વિવાદ ન થાય. પ્રકાશ ઝાની ‘જય ગંગાજલ’ એક એવી જગ્યાની વાર્તા છે જેમાં ત્ભ્લ્ અધિકારી આભા માથુરની ભરતી કરવામાં આવે છે. મુખ્ય પ્રધાનની પસંદગીથી તેને ત્યાં મોકલવામાં આવે છે.